b"\n_START_ARTICLE_\nCan Riera (Montcada i Reixac)\n_START_SECTION_\nDescripci\xc3\xb3\n_START_PARAGRAPH_\nCan Riera \xc3\xa9s la t\xc3\xadpica masia on els seus estadants, d'una mateixa fam\xc3\xadlia, han anat fent les millores oportunes segons les necessitats sorgides. La casa t\xc3\xa9 la fa\xc3\xa7ana arrebossada i pintada de blanc. Presenta planta baixa i pis. La coberta \xc3\xa9s a dues aig\xc3\xbces amb carener horitzontal a la fa\xc3\xa7ana i amb teules \xc3\xa0rabs._NEWLINE_A la planta baixa, el portal d'entrada \xc3\xa9s rectangular on a l'interior hi ha una gran sala que fa d'entrada. A la dreta hi ha la cuina, i l'escala al fons per pujar a les estances de dalt. Al costat dret del portal hi ha una finestra rectangular amb reixa de br\xc3\xa8ndoles en tirabuix\xc3\xb3._NEWLINE_Al pis hi ha tres obertures de finestres rectangulars. Al costat dret de l'edifici principal hi ha un cos de planta baixa de tipus porxo. Aprofitant la seva coberta s'ha adequat per a una terrassa de sortida de les habitacions del pis. Es troba protegida per una barana de ferro de barres verticals.\n_START_SECTION_\nHist\xc3\xb2ria\n_START_PARAGRAPH_\nCan Riera \xc3\xa9s una de les masies m\xc3\xa9s antigues de la contrada de Vallensana, un dels punts m\xc3\xa9s antics de Montcada tamb\xc3\xa9. Sembla que a l'any 1300 benefici\xc3\xa0 a la Capella de Sant Antoni i Sant Lloren\xc3\xa7. Els actuals estadants s\xc3\xb3n successors directes de la fam\xc3\xadlia, en Miquel Riera i la seva fam\xc3\xadlia. Es conserva documentaci\xc3\xb3 des de finals del 1700."